IMISLab/GreekWikipedia huggingface dataset:
NGC 520

Το NGC 520 είναι ζεύγος συγκρουόμενων γαλαξιών το οποίο απέχει περίπου 100 εκατομμύρια έτη φωτός από το ηλιακό σύστημα και βρίσκεται στον αστερισμό Ιχθύων. Το ανακάλυψε ο αστρονόμος Ουίλιαμ Χέρσελ στις 13 Δεκεμβρίου 1784.

 Δεδομένα για το NGC 520 στα NGC/IC Database (Αγγλικά), SIMBAD (Αγγλικά), NASA Extragalactic Database (Αγγλικά), SEDS (Αγγλικά) και VizieR Service (Αγγλικά) Εικόνες του NGC 520 στο Aladin (Αγγλικά) και στο SkyView (Αγγλικά) Πολυμέσα σχετικά με το θέμα NGC 520 στο Wikimedia Commons
Κονάκι

Τα κονάκια αποτελούν μια ομάδα άποδων σαυρών του γένους Anguis στην οικογένεια Anguidae. Μοιάζουν με φίδια (λόγω της απουσίας των άκρων τους), αλλά στην πραγματικότητα είναι άποδες σαύρες, καθώς διαθέτουν ακουστικά ανοίγματα και βλέφαρα.

 Στην Ελλάδα απαντώνται τα εξής είδη: Κοινό κονάκι – Anguis fragilis Linnaeus, 1758 (Βόρεια Ελλάδα, από Κεντρική Μακεδονία μέχρι και Θράκη) Ελληνικό κονάκι – Anguis graeca Bedriaga, 1881 (Δ. και Κ. Ελλάδα, Β. Πελοπόννησος, Εύβοια και Κέρκυρα.) Κεφαλλονίτικο κονάκι – Anguis cephallonica Werner, 1894 (Πελοπόννησος, Ζάκυνθος, Κεφαλονιά)
Κήποι του Πασά

Οι Κήποι του Πασά, (γνωστοί επίσης και ως Δρακόσπιτα η άντρο των δερβισάδων) αποτελούν ένα μνημειακό πάρκο που βρίσκεται στην Θεσσαλονίκη και η κατασκευή του ανάγεται γύρω στο 1904.

 Η περιοχή που κτίστηκε το πάρκο, ανήκε στην εκκλησιά, η οποία το 1875 παραχώρησε την περιοχή στην Φιλόπτωχο Αδελφότητα για την ίδρυση νεκροταφείου. Το 1901 η περιοχή αυτή πέρασε στην νομαρχία της οθωμανικής διοίκησης η οποία έχτισε το νοσοκομείο Χαμιδιέ (αργότερα Άγιος Δημήτριος) της οποίας η περιοχή του πάρκου ήταν ενταγμένη στον χώρο του νοσοκομείου όπως αναγράφεται σε μια επιγραφή. Το μνημείο με έκταση περίπου 1000 τ.μ. βρίσκεται ανατολικά των τειχών της πολής και πίσω από το νοσοκομείο Αγιος Δημήτριος, και αποτελείτε από μερικά κτίσματα φανταστικής αρχιτεκτονικής (architecture douce), που θυμίζουν σε αρκετά μεγάλο βαθμό το πάρκο Γκουέλ του Γκαουντί στην Βαρκελώνη. Το μνημειακό αυτό πάρκο χτίστηκε μέσα σε ένα πευκόδασος και τα κτίσματα ήταν κυρίως σιντριβάνια, με μια στοά, καθίσματα και μια στέρνα. Το νερό έπαιζε καθοριστικό ρολό στις κατασκευές καθώς κυλούσε στα αυλακιά, λίμναζε στις τεχνητές λίμνες και πεταγόταν από πίδακες. Σύμφωνα με μια μελέτη, των αρχιτεκτόνων Πελαγίας Αστρεινίδου και Κλεοπάτρας Θεολογίδου «…να υποθέσουμε ότι το νερό ελεγχόταν, είτε έπεφτε με ορμή είτε επιτηδευμένα σταγόνα-σταγόνα ή κυλούσε σε μικρά ακάλυπτα αυλάκια για να ξαναπέσει με ορμή ή λίμναζε στη στέρνα».Η ονομασία του πάρκου δεν είναι δυνατό να εξακριβωθεί καθώς δεν υπάρχει κάποια γραπτή μαρτυρία του ονόματος αλλά είναι το ευρέως χρησιμοποιούμενο όνομα που χρησιμοποιούν οι κάτοικοι της περιοχής. Παρομοίως είναι άγνωστος ο αρχιτέκτονας του πάρκου που πιθανολογείται ότι είναι Ιταλός. Μια άποψη που υπάρχει αναφέρει ότι οι κήποι ονομάστηκαν έτσι καθώς υπήρξαν το ησυχαστήριο του Οθωμανού μεράρχου Σεϊφουλάχ Πασά.Τα υλικά κατασκευής του πάρκου είναι σιδερόβεργες, ακατέργαστες πέτρες στο χαμηλότερο σημείο των κτισμάτων και τούβλα στο ψηλότερο όπου αναγράφεται και η στάμπα της κεραμοποιίας Fratelli Allatini.Κατά την ανταλλαγή των πληθυσμών το 1922 οι νεοφερμένοι Έλληνες πρόσφυγες που εγκαταστάθηκαν στα σπίτια των Τούρκων, λεηλάτησαν το μνημείο για να πάρουν το οικοδομικό υλικό για να επισκευάσουν τα σπίτια τους με αποτέλεσμα η σημερινή μορφή του πάρκου να διαφέρει δραματικά από την αρχική του. Υπάρχει τέλος μια έντονη συνωμοσιολογία αστικών θρύλων των κάτοικων της περιοχής ότι το πάρκο χρησιμοποιήθηκε για τεκτονικές τελετές των οθωμανικών ταγμάτων και του ότι η περιοχή αυτή είναι ένα γεωγραφικά κομβικό γεωμαγνητικό σημείο. Κήποι του Πασά - Οθωμανικά μνημεία Αρχειοθετήθηκε 2021-04-10 στο Wayback Machine. Αστικοί Μύθοι: Οι κήποι του Πασά «Οι Μοναδικοί Κήποι του Πασά» https://www.archaiologia.gr/wp-content/uploads/2011/06/7-13.pdf
Ειδικό ερασιτεχνικό πρωτάθλημα ποδοσφαίρου 2001

Το 2001 για τρίτη συνεχόμενη χρονιά διεξήχθη το ειδικό πρωτάθλημα για την άνοδο των πρωταθλητριών των Ε.Π.Σ. της περιόδου 2000-2001 στη Δ΄ Εθνική. Ήταν και το τελευταίο αυτής της «σειράς» ειδικών πρωταθλημάτων καθώς από την επόμενη περίοδο και για μια δεκαετία περίπου (μέχρι το 2012) σταμάτησε η διεξαγωγή του.

 Συμμετείχαν συνολικά 54 σύλλογοι από τις 51, τότε, ενώσεις καθώς οι τρεις αρχαιότερες ΕΠΣ (Αθηνών, Πειραιά, Μακεδονίας) είχαν από δυο εκπροσώπους. Οι σύλλογοι χωρίστηκαν σε 18 ομίλους των τριών, για την ακρίβεια σε 6 περιφέρειες με 3 ομίλους στην κάθε μια, με γεωγραφικά κριτήρια. Οι αγώνες ήταν διπλοί και διεξήχθησαν το διάστημα από 13 Μαΐου ως 10 Ιουνίου 2001. Την άνοδο θα κέρδιζαν οι πρώτοι κάθε ομίλου. Σε δυο από τους ομίλους χρειάστηκε επιπλέον αγώνας μπαράζ για την ανάδειξη της ομάδας που θα έπαιρνε την 1η θέση και την άνοδο. Τα επιπλέον μπαράζ έγιναν στις 17 Ιουνίου 2001,όταν και ολοκληρώθηκε συνολικά η διαδικασία. Οι 18 νικήτριες των ομίλων τους ήταν οι εξής: 1η Περιφέρεια Ορφέας Σουρωτής (ΕΠΣ Μακεδονίας) Π.Ο. Νέας Καλλικράτειας (ΕΠΣ Χαλκιδικής) Ορφέας Ελευθερούπολης (ΕΠΣ Καβάλας) 2η Περιφέρεια Ηρακλής Χάλκης (ΕΠΣ Λάρισας) Γ.Α.Σ. Σβορώνου (ΕΠΣ Πιερίας) Α.Ε. Αλεξάνδρειας (ΕΠΣ Ημαθίας) 3η Περιφέρεια ΟΦ Ηρακλείου (ΕΠΣ Αθηνών) Α.Ο. Στυλίς (ΕΠΣ Φθιώτιδας) Ηλυσιακός (ΕΠΣ Αθηνών) 4η Περιφέρεια Αετός Πετσαλίου (ΕΠΣ Ηπείρου) Α.Ο.Π. Στράτος (ΕΠΣ Ζακύνθου) Α.Ε. Μεσολογγίου (ΕΠΣ Αιτωλοακαρνανίας) 5η Περιφέρεια Α.Ο. Μάνης Πειραιά (ΕΠΣ Πειραιά) Ο.Φ. Ερμής Κορυδαλλού (ΕΠΣ Πειραιά) Α.Π.Σ. Θύελλα Πατρών (ΕΠΣ Πατρών) 6η Περιφέρεια Α.Σ. Ρόδος (ΕΠΣ Δωδεκανήσου) Κισσαμικός (ΕΠΣ Χανίων) Αιολικός Μυτιλήνης (ΕΠΣ Λέσβου) Οι επιπλέον αγώνες μπαράζ μεταξύ ομάδων που ισοβάθμησαν στην πρώτη θέση του ομίλου τους έγιναν σε ουδέτερες έδρες στις 17 Ιουνίου , όπου επικράτησαν ο «ΑΟΠ Στράτος» επί της «ΑΕ Φαιάκων» (2ος όμιλο της 4ης Περιφέρειας) και ο «ΑΟ Μάνης Πειραιά» επί του «Μεσσηνιακού» στη διαδικασία των πέναλτι (1ος όμιλος της 5ης Περιφέρειας). Η ομάδα του Μεσσηνιακού κατέθεσε ένσταση για αντικανονικό ορισμό διαιτητή την οποία και κέρδισε. Έτσι τον Ιούλιο, αρχικά η ΕΠΟ αποφάσισε επανάληψη του αγώνα και τελικά στις 19 Ιουλίου, την άνοδο και των δυο ομάδων στη Δ΄ Εθνική, απόφαση που έφερε αντιδράσεις τόσο από τον τύπο όσο και από άλλες δευτεραθλήτριες των ομίλων. 1ος Όμιλος 2ος Όμιλος 3ος Όμιλος 1ος Όμιλος 2ος Όμιλος 3ος Όμιλος 1ος Όμιλος 2ος Όμιλος 3ος Όμιλος 1ος Όμιλος 2ος Όμιλος 3ος Όμιλος 1ος Όμιλος 2ος Όμιλος 3ος Όμιλος 1ος Όμιλος 2ος Όμιλος 3ος Όμιλος Εφημερίδες «Αθλητική Ηχώ» , «Ημερήσιος Κήρυκας» Λάρισας , «Πατρίς» Ηρακλείου, Μαΐου-Ιουνίου 2001
Μεταγραφή της Εθνικής Βιβλιοθήκης στην Καλκούτα

Η μεταγραφή της Εθνικής Βιβλιοθήκης στην Καλκούτα είναι το πιο ευρέως χρησιμοποιούμενο σχήμα σε λεξικά και γραμματικές των Ινδικών γλωσσών. Αυτή η μεταγραφή είναι επίσης γνωστή ως (Αμερικανική) της Βιβλιοθήκης του Κογκρέσου και είναι σχεδόν ταυτόσημη με μια από τις πιθανές παραλλαγές του προτύπου ISO 15919. Το σύστημα είναι μια επέκταση του συστήματος IAST που χρησιμοποιείται για την μεταγραφή των Σανσκριτικών.

 Οι πίνακες ακολουθούν ως επί το πλείστον το Ντεβανάγκαρι, αλλά περιλαμβάνει γράμματα από τα αλφάβητα των γλωσσών Κανάντα, Ταμίλ, Μαλαγιαλάμ και τα Βεγγαλικά για να συμπεριλάβει τη μεταγραφή των χαρακτήρων που δεν υπάρχουν στο Ντεβανάγκαρι. Πολλά συστήματα παρέχουν έναν τρόπο για την επιλογή χαρακτήρων Unicode οπτικά. Το ISO/IEC 14755 αναφέρεται σε αυτό ως μέθοδο οθόνης-επιλογής εισόδου. Τα Microsoft Windows παρέχουν μια έκδοση Unicode του Χάρτη Χαρακτήρων (είναι διαθέσιμο πατώντας τα πλήκτρα ⊞ Win+R, πληκτρολογώντας το charmap και πατώντας ↵ Enter) από την έκδοση NT 4.0 – ενώ εμφανίζεται στην έκδοση καταναλωτή από τα Windows XP και μετά. Αυτό περιορίζεται για τους χαρακτήρες στο Βασικό Πολύγλωσσο Σχέδιο. Οι χαρακτήρες είναι αναζητήσιμοι ανά όνομα χαρακτήρα Unicode, ενώ ο πίνακας μπορεί να περιορίζεται σε ένα συγκεκριμένο μπλοκ κώδικα. Πιο προηγμένα εργαλεία τρίτων του ίδιου τύπου είναι επίσης διαθέσιμα (ένα αξιοσημείωτο δωρεάν παράδειγμα είναι το BabelMap). Το MacOS παρέχει "παλέτα χαρακτήρων" με την ίδια λειτουργικότητα, σε συνδυασμό με την αναζήτηση από σχετικούς χαρακτήρες, ανάγλυφους πίνακες σε μια γραμματοσειρά και άλλα. Ισοδύναμα εργαλεία, όπως το gucharmap (GNOME) ή το kcharselect (KDE) είναι διαθέσιμα στα περισσότερα περιβάλλοντα Linux για επιτραπέζιους υπολογιστές. Μόνο συγκεκριμένες γραμματοσειρές υποστηρίζουν όλους τους λατινικούς χαρακτήρες Unicode για την μεταγραφή των Ινδικών αλφαβήτων σύμφωνα με το πρότυπο ISO 15919. Για παράδειγμα, η Tahoma υποστηρίζει σχεδόν όλους τους αναγκαίους χαρακτήρες. Οι συσκευασίες γραμματοσειρών Arial και Times New Roman που έρχονται με τα Microsoft Office 2007 και αργότερα επίσης υποστηρίζουν τους περισσότερους Λατινικούς Εκτεταμένους Πρόσθετους χαρακτήρες όπως οι ḑ, ḥ, ḷ, ḻ, ṁ, ṅ, ṇ, ṛ, ṣ και ṭ. Aggarwal, Narindar K. 1985 (1978). A Bibliography of Studies on Hindi Language and Linguistics. 2nd edition. Indian Documentation Service / Academic Press: Gurgaon, Haryana. Βραχμικά αλφάβητα#Σύγκριση Μεταγραφή των Ντεβανάγκαρι Σίβα Σούτρα Πληκτρολογώντας ένα μακρόν Αρχειοθετήθηκε 2012-09-26 στο Wayback Machine. – σελίδα από το Κρατικό Πανεπιστήμιο Πεν σχετικά με την πληκτρολόγηση με τόνους
Suruga Bank Championship

Το Suruga Bank Championship (ιαπωνικά: スルガ銀行チャンピオンシップ‎) , ισπανικά: Copa Suruga Bank) ήταν ένας ετήσιος διηπειρωτικός ποδοσφαιρικός αγώνας ανάμεσα στις νικήτριες ομάδες του Λιγκ Καπ Ιαπωνίας και του Κόπα Σουδαμερικάνα.

 Η διοργάνωση ξεκίνησε το 2008 και ήταν μια ιδέα της Ιαπωνικής Ποδοσφαιρικής Ομοσπονδίας και της Ποδοσφαιρικής Συνομοσπονδίας Νοτίου Αμερικής. Το πρωτάθλημα διοργανώνεται ετησίως από την Ιαπωνική Ποδοσφαιρική Ομοσπονδία και χορηγός είναι η ιαπωνική Suruga Bank, από την οποία πήρε και την ονομασία του. Ο αγώνας διεξάγεται στην έδρα της νικήτριας ομάδας του Λιγκ Καπ Ιαπωνίας. Από το 2019 η επίσημη ονομασία της διοργάνωσης άλλαξε σε "Copa_Sudamericana_Championship J. League YBC Levain Cup / CONMEBOL Sudamericana Championship Final" από τις επίσημες ονομασίες των δύο ομοσπονδιών που την συνδιοργανώνουν. Στις δύο πρώτες διοργανώσεις (2008-2009) νικητές αναδείχτηκαν οι σύλλογοι της Νότιας Αμερικής (Αρσενάλ Σαραντί και Ιντερνασιονάλ) ενώ στις επόμενες τρεις (2010-2012) το τρόπαιο κατέληξε στις ομάδες της Ιαπωνίας που επικράτησαν κατά τη διαδικασία των πέναλτι και αφού είχε προηγηθεί ισοπαλία με το ίδιο σκορ (2-2) στην κανονική διάρκεια και την παράταση. Το 2013 η ιαπωνική Κασίμα Άντλερς έγινε η πρώτη ομάδα με δύο κατακτήσεις. Το διάστημα 2020-2022 η διοργάνωση δεν πραγματοποιήθηκε λόγω της πανδημίας COVID-19 αλλά και των Θερινών Ολυμπιακών Αγώνων του Τόκιο το 2021. Το 2023, η διοργάνωση διακόπηκε οριστικά από τις δύο ομοσπονδίες και δεν θα συνεχιστεί. Η επίσημη ιστοσελίδα της J. League (Ιαπωνικά) Η επίσημη ιστοσελίδα της Ιαπωνικής Ποδοσφαιρικής Ομοσπονδίας (Ιαπωνικά) Η επίσημη ιστοσελίδα της Ποδοσφαιρικής Συνομοσπονδίας Νοτίου Αμερικής(Αγγλικά) Η επίσημη ιστοσελίδα της Suruga Bank (Ιαπωνικά)
Μπακό Σαχακιάν

Ο Μπακό Σαχακιάν (ρωσικά: Бако́ Саа́кович Саакя́н, Στεπανακέρτ, 30 Αυγούστου 1960-) ήταν ο τρίτος πρόεδρος της αυτοανακηρυχθείσης Δημοκρατίας του Αρτσάχ (πρώην Ναγκόρνο-Καραμπάχ) από το 2007 ως τις 21 Μαΐου 2020. Είναι παντρεμένος, με 2 παιδιά.

 Ήταν αρχηγός των υπηρεσιών ασφαλείας και διαδέχθηκε τον Αρκάντι Γκουκασιάν, ο οποίος κυβέρνησε επί δύο πενταετίες. Το 1999 διορίστηκε υπουργός Εσωτερικών. Κέρδισε τις προεδρικές εκλογές της 19ης Ιουλίου 2007 ως ανεξάρτητος, με ποσοστό 85% των ψήφων. Στις προεδρικές εκλογές που διεξήχθησαν στις 19 Ιουλίου 2012 ο Σαχακιάν επανεξελέγη Πρόεδρος, με ποσοστό 64,65% έναντι 31,53% για τον κυριότερο αντίπαλό του, Βιτάλι Μπαλασανιάν. Στις 19 Ιουλίου 2017 εξελέγη ξανά πρόεδρος από το κοινοβούλιο του Αρτσάχ με 28 ψήφους υπέρ έναντι 4 κατά για μεταβατική θητεία διάρκειας 3 ετών.
Μπάμπης Στεφανίδης

Ο Χαράλαμπος «Μπάμπης» Στεφανίδης (γεννημένος στις 8 Μαρτίου 1981) είναι παλαίμαχος ποδοσφαιριστής και νυν προπονητής, ελληνικής και σουηδικής καταγωγής. Είναι ο τωρινός προπονητής του Ολυμπιακού Στοκχόλμης.

 Ξεκίνησε τη σταδιοδρομία του στις ακαδημίες της Μπρομαποϊκάρνα και ακολούθως αγωνίστηκε για τον Ηρακλή. Έκανε το ντεμπούτο του για τη Γιουργκόρντεν το 2001, με την οποία αναδείχθηκε πρωταθλητής της Άλσβενσκαν το 2002 και το 2003.Το 2004 μετακόμισε στο εξωτερικό για να παίξει για τη Μπρόντμπυ, με την οποία κέρδισε τη Σουπερλίγκα Δανίας το 2005. Επέστρεψε στη Σουηδία το 2005, για να αγωνιστεί στη Χέλσινγκμποργκς.Στις 23 Ιουλίου 2007 ανακοινώθηκε ότι είχε υπογράψει για την αντίπαλο της Χέλσινγκμποργκς, τη Μάλμε, συμβόλαιο που άρχιζε την 1η Ιανουαρίου 2008. Ωστόσο οι οπαδοί της Χέλσινγκμποργκς ήταν πολύ αναστατωμένοι και η επακόλουθη αναταραχή και προσωπικές πιέσεις οδήγησαν στην πρόωρη αλλαγή συλλόγων του Στεφανίδη στις 2 Αυγούστου 2007. Η απογοήτευση προήλθε από το γεγονός ότι ο Στεφανίδης αρνήθηκε να υπογράψει νέο συμβόλαιο με τη Χέλσινγκμποργκς και στη συνέχεια προτίμησε τη μετακίνηση στους κύριους αντιπάλους της.Στις 27 Ιουλίου 2009 ο Στεφανίδης μετακινήθηκε με δανεισμό από τη Μάλμε στη Λαντσκρούνα, σε αντάλλαγμα για τον Ίβο Πεκάλσκι, που έκανε το αντίθετο δρομολόγιο. Το χειμώνα του 2009 επέστρεψε για να αγωνιστεί στην ομάδα που αναδείχθηκε, τη Μπρομαποϊκάρνα. Το Φεβρουάριο του 2012 εντάχθηκε στην Ακρόπολις, στην οποία ολοκλήρωσε τη σταδιοδρομία του ως παίκτης. Έχει υπάρξει διεθνής με την Εθνική Σουηδίας U21, έχοντας 18 συμμετοχές και 4 γκολ. ΓιουργκόρντενΆλσβενσκαν (2): 2002, 2003 Κύπελλο Σουηδίας (1): 2002ΜπρόντμπυΣουπερλίγκα Δανίας (1): 2004-05 Κύπελλο Δανίας (1): 2005ΧέλσινγκμποργκςΚύπελλο Σουηδίας (1): 2006 Προφίλ στο Transfermarkt.com Προφίλ Μάλμε (Δανικά) Προφίλ Μπρόντμπυ
Διεθνής Ομοσπονδία Αντισφαίρισης

Η Διεθνής Ομοσπονδία Αντισφαίρισης (αγγλικά: International Tennis Federation, ITF) είναι το ανώτατο όργανο διοίκησης του τέννις παγκόσμια. Αποτελείται από 210 εθνικές ενώσεις αντισφαίρισης ή αντίστοιχες οργανώσεις ανεξαρτήτων χωρών ή εδαφών.

 Ιδρύθηκε ως Διεθνής Ομοσπονδία Αντισφαίρισης επί Χόρτου (International Lawn Tennis Federation - ILTF) από 12 εθνικές ομοσπονδίες σε μια διάσκεψη στο Παρίσι, στις 1η Μαρτίου 1913 και οι συζητήσεις σχετικά με τους κανόνες και την πολιτική συνεχίστηκε μέχρι το 1923. Ήταν η στιγμή που επετεύχθησαν δύο συμβιβασμοί: ο τίτλος «παγκόσμια πρωταθλήματα» θα καταργηθεί και η ονομασία των διοργανώσεων θα γράφεται "για πάντα στην αγγλική γλώσσα". Το 1924 έγινε η επίσημα αναγνωρισμένη οργάνωση με την εξουσία να ελέγχει τους κανόνες της αντισφαίρισης επί χόρτου σε όλο τον κόσμο, με την ονομασία «ILTF Rules of Tennis». Το 1977 αφαιρέθηκε η έκφραση "επί χόρτου" από τον τίτλο, καθώς οι περισσότεροι αγώνες αντισφαίρισης δεν παίζονται πλέον στο χορτάρι. Ντέιβις Καπ (Ανδρών) Φεντ Καπ (Γυναικών) Χόπμαν Καπ (Μικτό) Προφέσιοναλ Σέρκιτ (Ανδρών / Γυναικών) Τζούνιορ Σέρκιτ Σένιορς Σέρκιτ Γουίλτσεαρ Σέρκιτ (τένις με καρότσι) Μπιτς Τένις Σέρκιτ Γκραν Σλαμ Η Διεθνής Ομοσπονδία Αντισφαίρισης επικυρώνει τις ετήσιες διοργανώσεις των Γκραν Σλαμ. Επίσης αποτελεί μέλος της Επιτροπής Γκραν Σλαμ (Grand Slam Committee). Αυστραλιανό Όπεν Ρολάν Γκαρός Γουίμπλεντον Αμερικανικό Όπεν Επίσημος ιστότοπος
Δημήτριος Στούρτζας

Ο Δημήτριος Στούρτζας, Ρουμάνικη προφορά: diˈmitri.e ˈsturza, πλήρες όνομα Dimitrie Alexandru Sturdza-Miclăușanu (10 Μαρτίου 1833 - 21 Οκτωβρίου 1914) ήταν Ρουμάνος πολιτικός και συγγραφέας στα τέλη του 19ου αιώνα και πρόεδρος της Ρουμανικής Ακαδημίας μεταξύ 1882 και 1884.

 Ήταν γιος του Αλεξάνδρου Στούρτζα, κυρίου του Μικλαουζένι, και της Αικατερίνης Στούρτζα, κόρης του Κωνσταντίνου Β΄ Στούρτζα (ο Αλέξανδρος ήταν 2ος εξάδελφος του Κωνσταντίνου Β΄). Ο πατέρας του ήταν 2ος εξάδελφος του Μιχαήλ Στούρτζα πρίγκιπα της Μολδαβίας· έτσι ο ίδιος ο Δημήτριος ήταν 3ος εξάδελφος του Γρηγορίου Στούρτζα στρατηγού, γιου του Μιχαήλ. Γεννήθηκε στο Iάσιο της Μολδαβίας και σπούδασε εκεί στην Ακαδημία Μιχαηλάνα. Συνέχισε τις σπουδές του στη Γερμανία: στο Μόναχο, το Γκέτινγκεν, τη Βόννη και το Βερολίνο. Συμμετείχε στα πολιτικά κινήματα της εποχής. Ο Στούρτζας ήταν ιδιωτικός γραμματέας του Αλεξάνδρου Κούζα πρίγκιπα της Μολδαβίας και Βλαχίας , στη συνέχεια όμως στράφηκε εναντίον τής ολοένα και πιο αυθαίρετης εξουσίας του Κούζα. Είχε γίνει Υπουργός Δημόσιας Εκπαίδευσης το 1859, αλλά μετά έγινε ένας από τους πιο ζηλωτές υποστηρικτές της ανατροπής της Κούζα. Το 1866 προσχώρησε στον Ίον Μπρατιάνου και άλλους στην εκτόπιση του Κούζα και στην εκλογή του Καρόλου πρίγκιπα του Χοεντσόλερν (αργότερα Καρόλου Α΄ της Ρουμανίας). Έγινε μέλος της φιλελεύθερης κυβέρνησης. Κατά την πρωθυπουργία του Μπρατιάνου το διάστημα 1876–88, κατείχε επανειλημμένα υπουργικές θέσεις. Το 1892 εξελέγη ηγέτης του Εθνικού Φιλελεύθερου Κόμματος ως διάδοχος του Μπρατιάνου και ήταν τέσσερις φορές πρωθυπουργός. Για τελευταία φορά στο αξίωμά του, το 1907, ο Στούρτζας κλήθηκε από τον Κάρολο Α΄ της Ρουμανίας για να αντιμετωπίσει την κρίση, που δημιουργήθηκε από την εξέγερση των αγροτών του Μαρτίου. Αν και ήταν γνωστός για την ικανότητά του για εργασία, ήταν επίσης εθνικιστής, δυσαρεστημένος με τους "ξένους" (σύμφωνα με τις αντι-εβραϊκές πολιτικές του κόμματός του) και υποστήριξε τον αποκλεισμό μη Ρουμάνων από μεγάλο αριθμό κοινωνικών θέσεων. Διορίστηκε μόνιμος γραμματέας της Ρουμανικής Ακαδημίας και έγινε αναγνωρισμένη αυθεντία για τη Ρουμανική νομισματική. Ως γραμματέας της Ακαδημίας συνέβαλε σημαντικά στη δημοσίευση των συλλογών ιστορικών εγγράφων, που έκανε ο Κονσταντίν Χουρμουζάχι (30 τόμοι, Βουκουρέστι, 1876-1897) και άλλων πράξεων και εγγράφων· επίσης ενός αριθμού μικρών πολιτικών φυλλαδίων παροδικής αξίας. Ο γιος του Αλέξανδρος Στούρτζας, τότε συνταγματάρχης του Ρουμανικού στρατού, απέκλεισε τους Γερμανούς το 1916, κατά τη διάρκεια του Α΄ Παγκοσμίου Πολέμου. La Marche προοδευτική de la Russie sur le Danube (1878) Uebersicht der Münzen und Medaillen des Fürstentums Rumänien (1874) Ευρώπη, Ρωσία, Ρουμανία (1888) La question des portes de fer et des cataractes du Danube (1899) Charles I., roi de Roumanie (1899 επ. ) Οικογένεια Στούρτζα (in Romanian) Ion Luca Caragiale, Trădarea românismului! Triumful străinismului!! Consumatum est!!! (a pamphlet of the period, ridiculing the anti-Jewish stance of the Liberal Party) Πολυμέσα σχετικά με το θέμα Dimitrie Alexandru Sturdza στο Wikimedia Commons
Καστελλόκαμπος Πάτρας

Ο Καστελλόκαμπος (εναλλακτική γραφή: Καστελόκαμπος) είναι συνοικία και προάστιο της Πάτρας, το οποίο βρίσκεται στο βόρειο τμήμα της πόλης. Μέρος της συνοικίας ανήκει διοικητικά στη Δημοτική Ενότητα Ρίου.

 Γειτνιάζει με το Ρίο, το Προάστιο (Μποζαΐτικα) και τις Δάφνες, καθώς επίσης και με την Πανεπιστημιούπολη Πατρών, ενώ απέχει οδικώς περίπου 8 χιλιόμετρα από το κέντρο της Πάτρας. Η περιοχή εξυπηρετείται από τον Προαστιακό Σιδηρόδρομο Πάτρας, που κάνει στάση στον εκεί τοπικό σταθμό, όπως επίσης και από λεωφορεία της «Γραμμής 6» του Αστικού ΚΤΕΛ Πατρών. Στα νότια της συνοικίας ρέει ο ποταμός Χάραδρος, ο οποίος εκβάλλει στον Πατραϊκό κόλπο στην άκρη της παραλίας της περιοχής και στα όρια με αυτήν των Δαφνών. Ο Καστελλόκαμπος αποτελεί μέρος της πόλης της Πάτρας ήδη από το 1889, ο οποίος ωστόσο κατά την χρονική περίοδο μεταξύ 25/07/1879 - 04/10/1889 είχε το καθεστώς ανεξάρτητου οικισμού, προτού απορροφηθεί από την Πάτρα. Σήμερα ο πληθυσμός της συνοικίας υπολογίζεται ότι ανέρχεται μεταξύ 2.000 έως 3.000 κατοίκων. Η παραλία του Καστελλόκαμπου αποτελεί μια από τις πιο δημοφιλείς της Πάτρας στην οποία κατά τους καλοκαιρινούς μήνες συρρέει πλήθος κόσμου. Εκκλησία της περιοχής είναι η Κοίμηση της Θεοτόκου που εορτάζει το Δεκαπενταύγουστο ενώ υπάρχουν και οι πλατείες Αγίου Νεκταρίου και Πετμεζά στο άνω και κάτω τμήμα του αντίστοιχα. Ο Σιδηροδρομικός Σταθμός Καστελλοκάμπου βρίσκεται στην γωνία των οδών Αχιλλέως & Πετμεζά και διαχειρίζεται από την ΤΡΑΙΝΟΣΕ. Σαν σταθμός του Προαστιακού Σιδηρόδρομου Πάτρας άνοιξε το 2010 και εξυπηρετείται από τα τοπικά τρένα ανάμεσα στον Άγιο Ανδρέα στην Πάτρα και το Ρίο. Εκτός από τρένα, εξυπηρετείται και από δύο λεωφορειακές γραμμές: Καστελλόκαμπος - Πανεπιστημιακό Γενικό Νοσοκομείο Πατρών - Πανεπιστήμιο Πατρών Καστελλόκαμπος - Ακταίο - Άγιος ΒασίλειοςΗ δεύτερη λεωφορειακή σύνδεση προήλθε από την κατάργηση της λειτουργίας του τμήματος Ρίο - Άγιος Βασίλειος λόγω έργων της νέας σιδηροδρομικής γραμμής Αθήνας - Πάτρας. Ο τωρινός σταθμός πρόκειται να καταργηθεί στα πλαίσια της κατασκευής της νέας σιδηροδρομικής γραμμής Αθήνας - Πάτρας, και να μετατοπιστεί υπόγεια, κατόπιν απαίτησης του Δήμου Πατρέων για υπόγεια διέλευση της γραμμής. Ε.Ε.Τ.Α.Α. - Διοικητικές μεταβολές οικισμού Καστελόκαμπος Αχαΐας (1879-1889). eetaa.gr. Ανακτήθηκε: 12/07/2018. Ο Καστελόκαμπος στο χάρτη. openstreetmap.org. Ανακτήθηκε: 12/07/2018.
Ακρομπέτο

Ο Ακβάσι Μποαντί (γεννήθηκε στις 18 Νοεμβρίου 1962), γνωστός ως Ακρομπέτο, είναι Γκανέζος ηθοποιός, κωμικός και τηλεπαρουσιαστής. Έχει συμμετάσχει σε πάνω από 100 ταινίες του Κούμαγουντ. Είναι γνωστός για το μέγεθος της μύτης του, αλλά και διεθνώς για τον τρόπο που εκφωνεί τα ονόματα των ποδοσφαιρικών ομάδων.Ο Ακρομπέτο είναι και γνωστός μέσω της εκπομπής Ράδιο Αρβύλα στην στήλη Τοπ επικερότητας στο νούμερο 1.

 Γεννήθηκε στις 18 Νοεμβρίου 1962 στο Αγιρέμπι της εκλογικής περιφέρειας Οφοάσε Αγιρέμπι στην ανατολική περιοχή της Γκάνα. Είναι ο νεότερος από τα 11 παιδιά της οικογένειας του, εκ των οποίων τα 10 έχουν αποβιώσει. Ο ίδιος δεν έλαβε καμία επίσημη εκπαίδευση. Υπήρξε ιδρυτικό μέλος της ομάδας cocnut group + bird της θεατρικής ομάδας Κρίστο Ασάφο, όταν η θεατρική ομάδα που ιδρύθηκε από τον Απόστλ Κουάντβο Σάφο στα τέλη της δεκαετίας του 1990, μαζί με τους Άγκια Κου, Μέρσι Ασιέντου, Ενκομόντε. Η ομάδα έδωσε παραστάσεις στο Πάρτι συναυλιών Κι Σόουπ στο εθνικό θέατρο της χώρας. Το 2008 άρχισε να παίζει σε ταινίες του γκανέζικου κινηματογράφου (Κούμαγουντ). Σήμερα παρουσιάζει το πρόγραμμα "The Real News" του UTV.Έχει γίνει δημοφιλής χάρη στο YouTube. Τον Νοέμβριο του 2020 διάφορα βίντεο όπου διάβαζε τα αποτελέσματα των ποδοσφαιρικών αγώνων στην Ευρώπη με υπερβολικό και ενθουσιώδη τρόπο τον έκαναν δημοφιλή. Προφέροντας τον Θέσαρ Αθπιλικουέτα ως "Κασάρ Αζικίπι", ο ίδιος αντέδρασε στο Twitter και παρουσίασε ένα βίντεο όπου εξηγούσε την σωστή προφορά του ονόματός του, δίνοντας περαιτέρω παρουσία για τον Ακρομπέτο. Ο Ακρομπέτο είναι παντρεμένος με την Γκεοργκίνα Τζόνσον και έχει 3 παιδιά.
Κύπελλο Ελλάδος ποδοσφαίρου ανδρών 2015-16

Η 74η διοργάνωση του Κυπέλλου Ελλάδας, για την περίοδο 2015-16, πραγματοποιήθηκε με τη συμμετοχή 34 συλλόγων των δύο επαγγελματικών κατηγοριών, Σούπερ Λιγκ και Φούτμπολ Λιγκ. Η διοργάνωση ξεκίνησε στις 9 Σεπτεμβρίου του 2015, με τον προκριματικό γύρο και αναμενόταν να ολοκληρωθεί στις 7 Μαΐου του 2016, με τη διεξαγωγή του τελικού, στο Ολυμπιακό Στάδιο Αθηνών (Ο.Α.Κ.Α.). Η νικήτρια ομάδα της διοργάνωσης, υπό προϋποθέσεις, εξασφαλίζει μία θέση για τον τρίτο προκριματικό γύρο του ΟΥΕΦΑ Γιουρόπα Λιγκ 2016–17. Η ολοκλήρωση του θεσμού πέρασε από πολλές δοκιμασίες καθώς μετά από βίαια γεγονότα φιλάθλων του ΠΑΟΚ στον πρώτο ημιτελικό ΠΑΟΚ–Ολυμπιακός, το Υφυπουργείο Αθλητισμού ανακοίνωσε την διακοπή της διεξαγωγής του Κυπέλλου. Στις 12 Απριλίου, ωστόσο, ανακοινώθηκε η επανεκκίνηση της διοργάνωσης. Το κύπελλο κατέκτησε η ΑΕΚ νικώντας τον Ολυμπιακό με 2–1 στο τελικό.

 Η κλήρωση αυτής της φάσης πραγματοποιήθηκε στις 4 Σεπτεμβρίου του 2015. Η κλήρωση για αυτή τη φάση πραγματοποιήθηκε στις 17 Σεπτεμβρίου του 2015. Η κλήρωση για αυτή τη φάση πραγματοποιήθηκε στις 18 Δεκεμβρίου 2015. Η κλήρωση για αυτή τη φάση έλαβε χώρα στις 15 Ιανουαρίου του 2016. Η κλήρωση για αυτή τη φάση έλαβε χώρα στις 19 Φεβρουαρίου 2016. Μετά την διακοπή του πρώτου αγώνα στις 2 Μαρτίου λόγω επεισοδίων, η διοργάνωση ματαιώθηκε για να επανεκκινήσει στις 15 Απριλίου 2016. Εν συνεχεία ανακοινώθηκαν από την Ελληνική Ποδοσφαιρική Ομοσπονδία (ΕΠΟ) νέες ημερομηνίες διεξαγωγής της διοργάνωσης, με το πρώτο παιχνίδι να διεξάγεται στις 20 Απριλίου, ενώ οι επαναληπτικοί ορίστηκαν για τις 26 και 27 Απριλίου 2016. 1 Ο αγώνας διακόπηκε στο 90ο λεπτό και ενώ το σκορ ήταν 1–2. Αργότερα κατοχυρώθηκε με σκορ 0–3 υπέρ του Ολυμπιακού.2 Λόγω μη προσέλευσης του ΠΑΟΚ στον αγώνα, το παιχνίδι κατοχυρώθηκε με σκορ 0–3 άνευ αγώνος υπέρ του Ολυμπιακού. Ο αγώνας είχε οριστεί από την Ελληνική Ποδοσφαιρική Ομοσπονδία (ΕΠΟ) για τις 7 Μαΐου 2016. Έπειτα από απόφαση του υφυπουργού αθλητισμού ο αγώνας αναβλήθηκε. Εν συνεχεία, η ΕΠΟ όρισε ως ημερομηνία διεξαγωγής του αγώνα τις 15 Μαΐου 2016. Τελικά η ΕΠΟ όρισε ως ημερομηνία διεξαγωγής του αγώνα τις 17 Μαΐου 2016. Επίσημη ιστοσελίδα
Κούμπαο

Το Κούμπαο ή Κούμβαο (τουρκικά: Kumbağ) είναι παράλιο χωριό της Τουρκίας και διοικητικά ανήκει στην επαρχία της Ραιδεστού (τουρκικά: Tekirdağ) στην περιοχή του Μαρμαρά, μερικά μόλις χιλιόμετρα από την Κωνσταντινούπολη. Η ελληνική ονομασία του χωριού είναι Χρυσάμπελο. Το 2011, ο πληθυσμός του ήταν 2.069 κάτοικοι.

 Το ελληνικό όνομα του χωριού ήταν Χρυσάμπελος από τις πλούσιες ποικιλίες των αμπελώνων που καλλιεργούνταν εκεί. Υπαγόταν στο Βιλαέτι Αδριανουπόλεως, στο Σαντζάκι και Καζά Ραιδεστού και εκκλησιαστικά στη Μητρόπολη Ηρακλείας. Το 1873 είχε 2.500 κατοίκους, ένα σχολείο κοινό με 110 μαθητές και ένα δάσκαλο, μια Δημοτική Σχολή με 120 μαθητές και 2 δασκάλους και ένα Παρθεναγωγείο με 40 μαθητές και έναν δάσκαλο. Το 1905 είχε 3.250 κατοίκους και τον ίδιο αριθμό σχολείων. Οι κάτοικοι ασχολούνταν με την αμπελουργία, την αλιεία και το εμπόριο, ενώ τα προϊόντα τους προωθούνταν στις αγορές της Κωνσταντινούπολης και της Ραιδεστού. Είχε 2 εκκλησίες του Αγίου Παντελεήμονα (1837) και της Αγίας Παρασκευής. Υπήρχαν 6 αγιάσματα, του Αγίου Παντελεήμονα, του Αγίου Νικολάου, της Αγίας Γαλατερής, της Αγίας Κυριακής, των Αγίων Θεοδώρων και της Αγίας Μαρίνας. Στο Κούμβαο γεννήθηκε το 1844 ο άγιος Γρηγόριος Καλλίδης, Μητροπολίτης Ηρακλείας και Ραιδεστού.
Απημοσύνη

Στην ελληνική μυθολογία η Απημοσύνη ήταν κόρη του βασιλιά της Κρήτης Κατρέως και εγγονή του Μίνωα και της Πασιφάης. Αδέλφια της Απημοσύνης ήταν οι Αερόπη, Κλυμένη και Αλθαιμένης.

 Ο Κατρέας είχε λάβει χρησμό που έλεγε ότι θα πέθαινε από το χέρι ενός παιδιού του. Τον χρησμό αυτό δεν τον φανέρωσε στα παιδιά του, αλλά έτυχε και τον πληροφορήθηκαν ο Αλθαιμένης και η Απημοσύνη, οπότε με δική τους πρωτοβουλία έφυγαν από την Κρήτη και εγκαταστάθηκαν στη Ρόδο, όπου ίδρυσαν την πόλη Κρητηνία. Ο Ερμής είδε και ερωτεύτηκε την Απημοσύνη, αλλά εκείνη τον απέφυγε, καθώς ήταν πιο γρήγορη από αυτόν. Έτσι ο Ερμής έστρωσε στο δρόμο γδαρμένα δέρματα. Η Απημοσύνη σκόνταψε σε ένα από αυτά, έπεσε και έτσι ο Ερμής την έπιασε και τη βίασε. Η Απημοσύνη το είπε στον αδελφό της, αλλά ο Αλθαιμένης, νομίζοντας ότι ήταν κάποια δικαιολογία, την σκότωσε με κλωτσιές. Emmy Patsi-Garin: Επίτομο λεξικό Ελληνικής Μυθολογίας, εκδ. οίκος «Χάρη Πάτση», Αθήνα 1969
Ενωτικό Κόμμα της Ρωσίας

Το Ενωτικό Κόμμα της Ρωσία (ρωσικά: Еденство) ήταν ένα ρωσικό πολιτικό κόμμα. Ιδρύθηκε τον Σεπτέμβριο του 1998από το Γεβγκένι Πριμακόφ, ενώ πρωτοκολλήθηκε στις 15 Οκτωβρίου του 1998, με την υποστήριξη του τότε προέδρου Μπορίς Γιέλτσιν, του τότε πρωθυπουργό Βλαντίμιρ Πούτιν, και των Ρώσων διοικητών του Στρατου για να αντιμετωπίσει την απειλή, η οποία είχε γίνει αντιληπτή και δημιουργήθηκε από τη συμμαχία "Πατρίδα". Ανεπίσημα ονομαζόταν "Μετβέντ" (ρωσ. Медведь, που από τα ρωσικά σημαίνει αρκούδα) και αργότερα το κόμμα υιοθέτησε την καφέ αρκούδα στο σήμα της.

 Το κόμμα ιδρύθηκε τον Σεπτέμβριο του 1998. Την ίδρυση του κόμματος ακολούθησε μια δήλωση την οποία υπέγραψαν 39 διοικητές στην οποία εξέφρασαν τη δυσαρέσκειά τους για τις πολιτικές μάχες που δημιουργήθηκαν στη Ρωσία. Το πρώτο συνέδριο του κόμματος πραγματοποιήθηκε στις 24 Σεπτεμβρίου του 1999. Σε αυτό το συνέδριο, ο Πρόεδρος του Υπουργείου Εκτάκτων Ανάγκων, Σεργκέι Σσοϊγκού, επιλέχτηκε ως Πρόεδρος του κόμματος. Ο τότε-πρωθυπουργός Βλαντίμιρ Πούτιν δήλωσε ότι είναι έτοιμος να υποστηρίξει το κόμμα, λέγοντας ότι αυτό θα βοηθήσει στη σταθεροποίηση της πολιτικής κατάστασης στη Ρωσία. Μετά τις βουλευτικές εκλογές του 1999, μέλη που εκπροσώπισαν το κόμμα στην Κρατική Δούμα έγιναν ο Σεργκέι Σσοϊγκού, ο εννιά-φορές παγκόσμιος πρωταθλητής στην πάλη Αλεξάντερ Καρέλιν, και πρώην ανώτερος υπάλληλος της Αστυνομίας Αλεξάντερ Γκιρόφ. Το κόμμα ήταν θερμός υποστηρικτής του δεύτερου πολέμου της Τσετσενίας και το κόμμα προωθείταν από το τηλεοπτικό κανάλι της Ρωσίας, το "Channel One (Ρωσία)". Στις βουλευτικές εκλογές που πραγματοποιήθηκαν στις 19 Δεκεμβρίου του 1999, το κόμμα κέρδισε το 23,32 %, κέρδισε 72 από τις 441 έδρες της Κρατικής Δούμας και έγινε το δεύτερο μετά το Κομμουνιστικό Κόμμα της Ρωσικής Ομοσπονδίας. Μετά στο κόμμα δόθηκαν και άλλες 10 έδρες. Στη νέα Κρατική Δούμα δεν συμμετείχε ο Πρόεδρος του Κόμματος, Σεργκέι Σσοϊγκού αφού παρέμεινε Πρόεδρος του Υπουργείου Εκτάκτων Αναγκών. Στις προεδρικές εκλογές του 2000, το κόμμα έθεσε την υποψηφιότητα για την προεδρία, τον Βλαντίμιρ Πούτιν. Τον Απρίλιο του 2002 το Ενωτικό Κόμμα της Ρωσίας και το κόμμα "RODINA" ενώθηκαν και ίδρυσαν το νέο κόμμα, το "Ενωμένη Ρωσία". Βλαντίμιρ Πούτιν Ενωμένη Ρωσία
Περιφέρεια Σκοπίων

Η Περιφέρεια Σκοπίων (σλαβομακεδονικά: Скопски регион‎, αλβανικά: Shkup‎) είναι μία από τις οκτώ Στατιστικές περιφέρειες της Βόρειας Μακεδονίας. Βρίσκεται στο βόρειο μέρος της χώρας. Συνορεύει στα βόρεια με το Κοσσυφοπέδιο, ενώ στο εσωτερικό της χώρας συνορεύει με την Περιφέρεια Βάρνταρ, την Περιφέρεια Πόλογκ, τη Βορειοανατολική Στατιστική Περιφέρεια, την Ανατολική Στατιστική Περιφέρεια και τη Νοτιοδυτική Στατιστική Περιφέρεια.

 Η Περιφέρεια Σκοπίων διαιρείται σε 17 δήμους, 10 εκ των οποίων αποτελούν την πόλη των Σκοπίων: Δήμος Αρατσίνοβο Δήμος Ζελενίκοβο Δήμος Ίλιντεν Δήμος Πέτροβετς Δήμος Σόπιστα Δήμος Στουντενίτσανη Δήμος Τσούτσερ Σάντσεβο Σκόπια: Δήμος Άεροντρομ Δήμος Γκάζι Μπάμπα Δήμος Γκιόρτσε Πέτροφ Δήμος Κάρπος Δήμος Κίσελα Βόντα Δήμος Μπούτελ Δήμος Σαράι Δήμος Σούτο Ορυζάρι Δήμος Τσάιρ Δήμος Τσένταρ Ο πληθυσμός της Περιφέρειας Σκοπίων είναι 578 144 κάτοικοι, σύμφωνα με την απογραφή πληθυσμού του 2002 (28,6% του συνολικού πληθυσμού της χώρας). Είναι η μεγαλύτερη σε πληθυσμό περιφέρεια της χώρας. Η μεγαλύτερη εθνοτική ομάδα στην περιφέρεια είναι οι Σλαβομακεδόνες.
Εντερλέζι

Εντερλέζι (σέρβικα Đurđevdan / Ђурђевдан, Τζούρτζεβνταν, σημ. Μέρα του Γεωργίου) ονομάζεται μια σερβική θρησκευτική γιορτή, που λαμβάνει χώρα στις 23 Απριλίου του Ιουλιανού ημερολογίου ή στις 6 Μαΐου του Γρηγοριανού ημερολογίου. Είναι η γιορτή του Αγίου Γεωργίου, ενός από τους πιο σημαντικούς αγίους της Ορθόδοξης Εκκλησίας. Η γιορτή σηματοδοτεί και την αρχή της άνοιξης, ενώ εορτάζεται σε όλη τη σερβική διασπορά, αλλά κυρίως στη Σερβία, το Μαυροβούνιο και τη Σερβική Δημοκρατία. Ανήμερα της γιορτής, συνηθίζεται στο γεύμα το ψήσιμο ενός αρνιού, ενώ απαραίτητη θεωρείται η συνοδεία μουσικής για το μετέπειτα γλέντι.

 Στην Κροατία εορτάζεται η καθολική γιορτή του Αγίου Γεωργίου (Đurđevo) στις 23 Απριλίου του Γρηγοριανού ημερολογίου, κυρίως στην επαρχία του Ζάγκρεμπ. Η παράδοση θέλει οι κάτοικοι να ανάβουν μεγάλες φωτιές σε κεντρικές πλατείες, έθιμο που μοιάζει με τις φωτιές κατά τη Βαλπουργία Νύχτα. Η γιορτή του Αγίου Γεωργίου αποτελεί κύρια μοναδική γιορτή και των Ρομά που ζούσαν στα κράτη της πρώην Γιουγκοσλαβίας, ορθοδόξων χριστιανών ή Μουσουλμάνων. Εντερλέζι αποκαλείται στη γλώσσα Ρομανί και σηματοδοτεί την αρχή της άνοιξης. Κάποια παραδοσιακά έθιμα είναι ο στολισμός του σπιτιού με λουλούδια για τον ερχομό της άνοιξης και το πλύσιμο των χεριών με νερό από τα πηγάδια των εκκλησιών. Άγιος Γεώργιος
Τσεναϊγίν ΦΚ

Η Τσεναϊγίν (ταμιλικά: சென்னையின், αγγλικά: Chennaiyin) είναι ινδική ποδοσφαιρική ομάδα από την πόλη Τσεννάι στο Ταμίλ Ναντού. Η ομάδα διεξάγει τους εντός έδρας αγώνες της στο Στάδιο Τζαβαχαρλάλ Νεχρού, χωρητικότητας 50.000 θεατών. Μετέχει στο πρωτάθλημα της Ινδικής Σούπερ Λιγκ.

 Όταν ιδρύθηκε η Ινδική Σούπερ Λιγκ (ISL) το 2014, η πόλη Τσεννάι ήταν μία από τις εννέα προτεινόμενες πόλεις για προσφορά δικαιόχρησης. Ωστόσο, στις 11 Απριλίου 2014 αναφέρθηκε ότι ο κύριος ενδιαφερόμενος της Τσεννάι, μια κοινοπραξία υπό την ηγεσία του Σουνίλ Γκαβάσκαρ, θα παραιτούνταν λόγω δεσμεύσεων με το Συμβούλιο Ελέγχου για το Κρίκετ στην Ινδία. Στη συνέχεια, τον Αύγουστο του 2014, δύο μήνες πριν από την αγωνιστική περίοδο του 2014, οι ιδιοκτήτες της Sun Group από την Μπανγκαλόρ αποσύρθηκαν λόγω διαφωνιών με τους διοργανωτές. Αρχικά αναφέρθηκε ότι οι διοργανωτές της ISL αναζητούσαν ενδιαφερόμενους ως νέους ιδιοκτήτες για τη δικαιόχρηση της Μπανγκαλόρ πριν αποκαλυφθεί ότι ο Ρόνι Σκρουβάλα και ο ηθοποιός Αμπισέκ Μπατσάν θα προσχωρούσαν μαζί για μια ομάδα της Τσεννάι αντί για τη δικαιόχρηση της Μπανγκαλόρ. Στις 14 Αυγούστου 2014, αναφέρθηκε ότι οι αξιωματούχοι της ISL επιθεωρούσαν το Στάδιο Τζαβαχαρλάλ Νεχρού στην Τσεννάι για την προτεινόμενη ομάδα. Τέλος, η ομάδα προσφέρθηκε από τους ηθοποιούς Αμπισέκ Μπατσάν και Βιτά Ντάνι. Στις 12 Σεπτεμβρίου 2014, ο νικητής του Παγκοσμίου Κυπέλλου με την Ιταλία, Μάρκο Ματεράτσι, προσλήφθηκε ως παίκτης - προπονητής. Στη συνέχεια, στις 6 Οκτωβρίου 2014, ο Ινδός αρχηγός του κρίκετ, Μαχέντρα Σινγκ Ντόνι, έγινε συνιδιοκτήτης του συλλόγου. Η ομάδα παρουσίασε επίσημα τη φανέλα της στις 9 Οκτωβρίου 2014. Ανακοινώθηκε επίσης ότι ο όμιλος ανάπτυξης ακίνητης περιουσίας Ozone Group θα ήταν ο κύριος χορηγός στη φανέλα για τη συγκεκριμένη περίοδο. Τελευταία ενημέρωση: 23 Αυγούστου 2018.Ινδική Σούπερ ΛιγκΠρωταθλήτρια (2): 2015, 2017–18 Τσεναϊγίν ΦΚ, επίσημος λογαριασμός στο Facebook.
Λογότυπο της Βικιπαίδειας

Το λογότυπο της Βικιπαίδειας είναι μια ημιτελής σφαίρα κατασκευασμένη από κομμάτια παζλ (μερικά κομμάτια από την κορυφή απουσιάζουν) με γλύφους από πολλά και διαφορετικά συστήματα γραφής. Στην ελληνόφωνη έκδοση της Βικιπαίδεια, κάτω από τη σφαίρα αναγράφεται το λεκτικό σήμα «Βικιπαίδεια» και από κάτω το κείμενο «Η ελεύθερη εγκυκλοπαίδεια», σε γραμματοσειρά Linux Libertine. Στις 24 Οκτωβρίου 2014, το Ίδρυμα Wikimedia κυκλοφόρησε το λογότυπο μαζί με όλα τα άλλα λογότυπα που ανήκουν στο Ίδρυμα με την άδεια Creative Commons Attribution-ShareAlike 3.0.Στις 29 Σεπτεμβρίου 2017, το λογότυπο της Βικιπαίδειας βυθίστηκε στο βυθό της λίμνης Σεβάν της Αρμενίας χάρη στις κοινές προσπάθειες της Wikimedia Αρμενίας και του συλλόγου ArmDiving. Το λογότυπο είναι μια ημιτελής σφαίρα από κομμάτια παζλ με σύμβολα (συμπεριλαμβανομένου του αρμενικού γράμματος "v") από διάφορα αλφάβητα γραμμένα πάνω τους. Το λογότυπο ύψους 2 μέτρων και πλάτους 2 μέτρων (το μεγαλύτερο στον κόσμο) κατασκευάστηκε στην Αρμενία για την ετήσια συνάντηση των χρηστών του Wikimedia στη Κεντρική και Ανατολική Ευρώπη. Η χώρα φιλοξένησε την συνάντηση του 2016, στο Ντιλιτζάν.

 Κάθε κομμάτι φέρει ένα γλύφο (ένα γράμμα ή άλλο χαρακτήρα) ή γλύφους, συμβολίζοντας την πολυγλωσσία της Βικιπαίδειας. Όπως και με το λατινικό γράμμα "W", οι άλλοι γλύφοι στις περισσότερες περιπτώσεις είναι ο πρώτος γλύφος ή γλύφοι του ονόματος "Βικιπαίδεια" όπως αποδίδεται στη γλώσσα αυτή. Είναι οι εξής: Στην κορυφή, από τα πάνω προς τα κάτω, είναι τα Αρμενικά (⟨Վ⟩ β), Χμερ (⟨វិ⟩ βε, βρίσκεται σε κάθετη κατεύθυνση), βεγγαλικά (⟨উ⟩ ου), Ντεβανάγκαρι (वि βι), και Γεωργιανά (⟨ვ⟩, β). Στη μεσοαριστερή στήλη είναι τα ελληνικά, ενώ μετά είναι τα κινέζικα (⟨維⟩ ουέι), κανάντα (⟨ವಿ⟩, βι) και (μη πλήρως ορατό, βρίσκεται στο κάτω μέρος) τα θιβετιανά (⟨ཝི⟩, ουι). Στη μεσοδεξιά στήλη είναι το λατινικό ⟨W⟩. Πάνω του βρίσκεται το ιαπωνικό ⟨ウィ⟩ ουί, ενώ κάτω είναι το κυριλλικό ⟨И⟩ ι, το εβραϊκό ⟨ו⟩ ου, και (μη πλήρως ορατό, βρίσκεται στο κάτω μέρος) το ταμιλικό ⟨வி⟩ βι. Η δεξιότερη στήλη περιέχει το αιθιοπικό ⟨ው⟩ ουέ, το αραβικό ⟨و⟩ ου, το κορεάτικο ⟨위⟩ ουί και το ταϊλανδέζικο ⟨วิ⟩ ουί.Ο άδειος χώρος στην κορυφή εκπροσωπεί την ανολοκλήρωτη φύση του εγχειρήματος, τα άρθρα και τις γλώσσες που πρέπει να προστεθούν. Ο σχεδιασμός του κειμένου "WIKIPEDIA" κάτω από μια υδρόγειο, με το διακλαδιζόμενο V W και το μεγάλο A, σχεδιάστηκε από τον χρήστη The Cunctator για τον διαγωνισμό λογοτύπου του Νοεμβρίου 2001. Η αρχική έκδοση του λογοτύπου με την υδρόγειο σχεδιάστηκε από τον τότε δεκαεφτάχρονο χρήστη Πωλ Στάνσιφερ, του οποίου η πρόταση κέρδισε τον νέο διαγωνισμό το 2003. Ένας άλλος χρήστης, ο Ντέιβιντ Φρίντλαντ, βελτίωσε το λογότυπο, διορθώνοντας τα σύνορα των κομματιών του παζλ και απλοποιώντας το περιεχόμενο σε αυτά, βάζοντας ένα απλό γλύφο κάθε φορά. Στην διαδικασία, υπήρχαν μερικά λάθη. Ένα κομμάτι του γλύφου στο ντεβανάγκαρι και ένα ιαπωνικό κατακάνα εμφανίζονταν λανθασμένα. Επίσης, ο κινεζικός χαρακτήρας (袓) δεν έχει άμεση σύνδεση με τη Βικιπαίδεια. Wikimedia Blog: Wikipedia in 3D Wikimedia Blog: A new look for Wikipedia
Ερρίκος Φρειδερίκος του Παλατινάτου

Ο Ερρίκος-Φρειδερίκος εκλεκτορικός πρίγκιπας του Παλατινάτου, γερμ.: Heinrich Friedrich wahlfürst der Pfalz (1 Ιανουαρίου 1614 - 7 Ιανουαρίου 1629 στις Κάτω Χώρες) από τον Οίκο του Βίττελσμπαχ ήταν ο μεγαλύτερος γιος του Φρειδερίκου Ε΄ εκλέκτορα του Παλατινάτου, του βασιλιά της Βοημίας για έναν χειμώνα, και της συζύγου του Ελισάβετ Στιούαρτ, κόρης του Ιακώβου Α΄ της Αγγλίας και ΣΤ΄ της Σκωτίας.

 Μόλις γεννήθηκε ο πρίγκιπας, η Ελισάβετ διέταξε «pieces» χρησιμοποιώντας την αγγλική λέξη, που σημαίνει κανονιοβολισμούς για να γιορτάσει τη γέννηση. Πιθανότατα πήρε το όνομά του από τον αείμνηστο θείο του Ερρίκο-Φρειδερίκο πρίγκιπα της Ουαλίας, ο οποίος, όπως ο Ερρίκος-Φρειδερίκος, απεβίωσε νέος (18 ετών). Έγραψε μία επιστολή στον παππού του Ιάκωβο Α΄ από τη Χάγη στις 11 Μαΐου 1621. Ο Ερρίκος-Φρειδερίκος πνίγηκε σε ηλικία 15 ετών. Ήταν στο δρόμο για το Άμστερνταμ για να δει τον αιχμαλωτισμένο εκεί Ισπανικό Στόλο Θησαυρού (ie των Δυτικών Ινδιών) και πνίγηκε διασχίζοντας το Χάαρλεμερμιερ.
311

Η τρέχουσα σελίδα αφορά το έτος 311 κατά το Γρηγοριανό ημερολόγιο Το έτος 311 (CCCXI ) ήταν ένα κοινό έτος που ξεκινούσε τη Δευτέρα. Εκείνη την εποχή ήταν γνωστό ως το Έτος των Υπάτων Βαλερίου και Μαξιμίνου (ή, λιγότερο γνωστό, το Έτος 1064 από Κτήσεως Κόσμου). Η ονομασία 311 είχε χρησιμοποιηθεί από την πρώιμη μεσαιωνική περίοδο, όταν το χριστιανικό ημερολόγιο έγινε η δημοφιλέστερη μέθοδος των ετών στην Ευρώπη.

 Ρωμαϊκή Αυτοκρατορία 30 Απριλίου - Ο Αυτοκράτορας Γαλέριος ανακοινώνει στο νεκροκρέβατό του τη θρησκευτική ελευθερία και εκδίδει το Διάταγμα της Ανεκτικότητας, τερματίζοντας τις διώξεις των Χριστιανών στο Ανατολικό τμήμα της Ρωμαϊκής Αυτοκρατορίας. 5 Μαΐου - Ο Αυτοκράτορας Γαλέριος πεθαίνει, σε ηλικία 51 ετών, από μία αποτροπιαστική ασθένεια, πιθανώς από καρκίνο του εντέρου ή από Γάγγραινα του Φουρνιέρ. Ο Μαξιμίνος Β΄ διαιρεί την Ανατολική Αυτοκρατορία σε δύο μέρη ανάμεσα σε αυτόν και τον συναυτοκράτορα Λικίνιο και κινητοποιεί το στρατό του για μία εκστρατεία στη Μικρά Ασία. Ξεκινά εκ νέου τους διωγμούς κατά των Χριστιανών. Ο Μαξέντιος, Ρωμαίος σφετεριστής, επανακτά τις Αφρικανικές επαρχίες από το Δομίτιο Αλέξανδρο. Ο Μαξέντιος κατασκευάζει τον Ιππόδρομο του Μαξεντίου κοντά στην Αππία Οδό. Ο ιππόδρομος εχει 513 μέτρα μήκος και 91 μέτρα πλάτος και προσφέρει την δυνατότητα προσέλευσης έως και 10.000 ατόμων. 3 Δεκεμβρίου - Ο Διοκλητιανός πεθαίνει στο παλάτι του στο Σπλιτ (Κροατία). Πιθανώς, αυτοκτόνησε. Κίνα Ο Τζιν Ουαϊντί, αυτοκράτορας της Δυναστείας των Τζιν, αιχμαλωτίζεται στη Λουογιάνγκ. Η πρωτεύουσα λεηλατείται από το Λου Κον, ηγεμόνα του Σιονγκ-νου (Ούννων), οι εισβολείς σφάζουν 30.000 κατοίκους. Θρησκεία 2 Ιουλίου - Ο Πάπας Μιλτιάδης διαδέχεται τον Πάπα Ευσέβιο ως ο 32ος Πάπας. Το σχίσμα των Δονατιστών συμβαίνει στην Αφρικανική Εκκλησία. 5 Μαΐου - Γάιος Γαλέριος Βαλέριος Μαξιμιανός, Ρωμαίος αυτοκράτορας (γεννιέται το 260) 25 Νοεμβρίου - Πέτρος Α', Πατριάρχης Αλεξανδρείας (μαρτύρησε) 3 Δεκεμβρίου - Διοκλητιανός, Ρωμαίος αυτοκράτορας (γεννιέται το 244) Δομίτιος Αλέξανδρος, Ρωμαίος σφετεριστής (γεννιέται σε απροσδιόριστη ημερομηνία) Σίμα Γιου, πρίγκιπας και αντιβασιλέας της Δυναστείας των Τζιν
Επαρχιακή Ποδοσφαιρική Ένωση Λάρνακας

Η Επαρχιακή Ποδοσφαιρική Ένωση Λάρνακας (ΕΠΕΛ) είναι ποδοσφαιρική ομοσπονδία της επαρχίας Λάρνακας. Αποτελεί μία εκ των 11 αγροτικών (τοπικών) ομοσπονδιών μελών της Συνομοσπονδία Τοπικών Ομοσπονδιών Κύπρου (ΣΤΟΚ), τρεις εκ των οποίων εδρεύουν στην επαρχία Λάρνακας.

 Η ΕΠΕΛ ιδρύθηκε το 1963 με σκοπό να αναπτύξει τη φιλία, τη συνεργασία και την αλληλοκατανόηση ανάμεσα στη νεολαία, την εξύψωση του ποδοσφαίρου και γενικά του αθλητισμού της πόλης και των χωριών της επαρχίας Λάρνακας. Τα ιδρυτικά σωματεία της ομοσπονδίας ήταν: Οι διοργανώσεις που διεξάγει η ΕΠΕΛ σήμερα είναι: Πρωτάθλημα ΕΠΕΛ Πρωτάθλημα_ΕΠΕΛ-ΟΠΝ_ΣΕΚ-ΠΟΕΠΑ Κύπελλο_ΕΠΕΛ-ΟΠΝ_ΣΕΚ-ΠΟΕΠΑ Κύπελλο ΕΠΕΛ Super Cup ΕΠΕΛ Τις προηγούμενες δεκαετίες στις διοργανώσεις της ΕΠΕΛ συμμετείχαν σωματεία τα οποία έχουν αναστείλει τη λειτουργία τους. Μερικά από αυτά είναι: Ο πίνακας που ακολουθεί παρουσιάζει τις ομάδες που ήταν μέλη της ΕΠΕΛ και ακολούθως συμμετείχαν στα εθνικά πρωταθλήματα της Κύπρου (τα οποία διοργανώνει η Κυπριακή Ομοσπονδία Ποδοσφαίρου) ή συμμετείχαν στα εθνικά πρωταθλήματα της Κύπρου και στη συνέχεια συμμετείχαν στα πρωταθλήματα της ΕΠΕΛ. Για κάθε ομάδα αναφέρεται η ανώτατη κατηγορία στην οποία έχει συμμετάσχει. «Ιστορικό - Συνομοσπονδία Τοπικών Ομοσπονδιών Κύπρου». www.stokcy.com. Αρχειοθετήθηκε από το πρωτότυπο στις 28 Ιανουαρίου 2017. Ανακτήθηκε στις 28 Απριλίου 2017. Επίσημη ιστοσελίδα ΕΠΕΛ
ΕΡΤ News

Το ΕΡΤ News είναι το εικοσιτετράωρο ειδησεογραφικό τηλεοπτικό κανάλι της ΕΡΤ. Ξεκίνησε να εκπέμπει την Πέμπτη 3 Μαρτίου 2022, αντικαθιστώντας την επίγεια εκπομπή της Deutsche Welle μέσω του δικτύου της ΕΡΤ. Αρχικά αναμετέδιδε μόνο ειδησεογραφικό περιεχόμενο της ΕΡΤ1, ενώ από τις 5 Σεπτεμβρίου 2022 εκπέμπει αυτόνομο πρόγραμμα (εκτός των δελτίων ειδήσεων). Από τις 20 Σεπτεμβρίου του ίδιου έτους εκπέμπει σε όλη την Ελλάδα.

 Η διοίκηση της ΕΡΤ προγραμμάτιζε την ίδρυση του σταθμού για το φθινόπωρο του 2022, ωστόσο, η εισβολή της Ρωσίας στην Ουκρανία οδήγησε στην άμεση λειτουργία του σταθμού, έστω και σε πρώιμο στάδιο. Ο σταθμός εξέπεμψε για πρώτη φορά στις 3 Μαρτίου, στη συχνότητα από την οποία μέχρι τότε αναμεταδιδόταν η αγγλόφωνη εκπομπή της Deutsche Welle από την ΕΡΤ. Η λειτουργία του σταθμού είχε στόχο την άμεση ενημέρωση όσων δεν ήταν εξοικειωμένοι με ή δεν είχαν πρόσβαση στο διαδίκτυο και το υβριδικό ERTFLIX. Η επιθυμία της ΕΡΤ για την εδραίωση του καναλιού στο τηλεοπτικό τοπίο έγινε γνωστή στη συνέχεια.Το κανάλι συνέχισε να εκπέμπει σε πιλοτικό στάδιο έως τις 5 Σεπτεμβρίου, όταν άρχισε να εκπέμπει με δικό του πρόγραμμα.Η ΕΡΤ είχε αναφέρει ότι το κανάλι θα ξεκινούσε την πανελλαδική του εκπομπή αποκλειστικά με σήμα υψηλής ευκρίνειας στις 19 Σεπτεμβρίου 2022, αντικαθιστώντας την εκπομπή τυπικής ευκρίνειας της ΕΡΤ1. Παρόλα αυτά, το κανάλι ξεκίνησε την εκπομπή του μία ημέρα μετά, αλλά σε τυπική ευκρίνεια και σε ξεχωριστή συχνότητα. Εν τέλει από τις 24 Μαΐου 2023 άρχισε η εκπομπή του και σε εικόνα υψηλής ευκρίνειας (High Definition 1080i). Το κανάλι μεταδίδει κατά βάση ενημερωτικά προγράμματα, δελτία ειδήσεων και ενημερωτικές εκπομπές. Ένα μέρος του προγράμματος συμπληρώνεται από περιεχόμενο του Euronews, μικρής διάρκειας βίντεο από το εξωτερικό, ενώ μετά τα μεσάνυχτα εκπέμπεται επανάληψη των προγραμμάτων της ημέρας. Το Euronews τροφοδοτεί με προγράμματα το κανάλι από τον Ιούνιο του 2022 με συμφωνία που διαρκεί ένα χρόνο.Το κανάλι επίσης ανέλαβε εξ ολοκλήρου τα δελτία ειδήσεων της ΕΡΤ, με εξαίρεση τα δελτία περιφερειακού χαρακτήρα που μεταδίδονται και από την ΕΡΤ3. ΕΡΤ News
Προβιντένια

Η Προβιντένια (Ρωσικά: Провиде́ния, Αγγλικά: Provideniya) είναι μια κωμόπολη πληθυσμού περίπου 3.000 κατοίκων και βρίσκεται στην Τσουκότκα της Ρωσίας. Είναι η ανατολικότερη πόλη της Ρωσικής Ομοσπονδίας και το αεροδρόμιο της το πλησιέστερο , στα εδάφη των Η.Π.Α. , Ρώσικο αεροδρόμιο. Η συγκεκριμένη πόλη είναι πρωτεύουσα της περιφέρειας Προβιντένσκι.

 Η Προβιντένια είναι ένα πρώην Σοβιετικό λιμάνι προστατευμένο από τη Βερίγγειο θάλασσα αφού βρίσκεται σε ένα Φιόρδ. Είναι το μεγαλύτερο αστικό κέντρο ανατολικά του Ανάντιρ. Η πόλη βρίσκεται στον κόλπο Κομσομόλσκαγια (Komsomolskaya Bay) ένα παρακλάδι του πολύ μεγαλύτερου κόλπου της Προβιντένια παρέχοντας ένα ασφαλές και βαθύ λιμάνι για τα πλοία που πλέουν στη Βερίγγειο. Το κλίμα είναι αρκτικό όμως λόγω του ότι είναι παραθαλάσσια πόλη η Προβιντένια δεν έχει πολύ σοβαρούς χειμώνες (μέχρι τους -15 βαθμούς Κελσίου).Τα καλοκαίρια η θερμοκρασία φτάνει μέχρι τους 13 βαθμούς Κελσίου. Πολυμέσα σχετικά με το θέμα Provideniya στο Wikimedia Commons
Κροατική Δημοκρατική Ένωση της Βοσνίας και Ερζεγοβίνης

Η Κροατική Δημοκρατική Ένωση της Βοσνίας και Ερζεγοβίνης ( κροατικά: Hrvatska demokratska zajednica Bosne i Hercegovine‎, σύντμηση: HDZ ΒiΕ) είναι το μεγαλύτερο πολιτικό κόμμα Κροατών της Βοσνίας και Ερζεγοβίνης. Η έδρα του κόμματος βρίσκεται στο Μόσταρ.

 Η Κροατική Δημοκρατική Ένωση ιδρύθηκε την 18 Αυγούστου 1990, στην πρώτη διάσκεψη κόμματος που πραγματοποιήθηκε στο Σεράγεβο, και από το 1991 συμμετείχε σε όλες τις πολυκομματικές εκλογές που διεξήχθησαν στη Βοσνία και Ερζεγοβίνη. Μέχρι το 2000 είχε κερδίσει την υποστήριξη του Κροατικού εκλογικού σώματος, και συμμετείχε στο σχηματισμό της κυβέρνησης. Επανήλθε στην εξουσία το 2002, όπου παρέμεινε μέχρι το 2010. Στις Βοσνιακές γενικές εκλογές του Οκτωβρίου 2002, το κόμμα ήταν μέλος στην Κροατική Συμμαχία (Hrvatska koalicija), η οποία κέρδισε το 9,5% των ψήφων του λαού, τις 5 από τις 42 έδρες στη Βουλή των Αντιπροσώπων της Βοσνίας και Ερζεγοβίνης και τις 16 από τις 98 έδρες στη Βουλή των Αντιπροσώπων της Ομοσπονδίας της Βοσνίας-Ερζεγοβίνης. Το 2006, το κόμμα προσχώρησε στην Κροατική Εθνοσυνέλευση, μια πολιτική οργάνωση και συμμαχία Κροατικών κομμάτων, μαζί με το Κροατικό Κόμμα για τα Δικαιώματα και την Κροατική Λαϊκή Ένωση.Τον Απρίλιο του 2006, από την Κροατική Δημοκρατική Ένωση αποσπάστηκαν δύο παρατάξεις: Νέα Κροατική Πρωτοβουλία ( Nova hrvatska inicijativa, NHI), με επικεφαλής τον Κρέσιμιρ Ζούμπακ. Κροατική Δημοκρατική Ένωση 1990 ( Hrvatska demokratska zajednica 1990, HDZ 1990), υπό την ηγεσία του Ιλία Τσβιτανόβιτς.
Αννόβερο 96

Η Χαννόβερσερ Σπόρτφεραϊν φον 1896, πιο συχνά γνωστή ως Αννόβερο 96 (γερμανικά: Hannover 96), Αννόβερο ή απλά 96, είναι μια γερμανική ποδοσφαιρική ομάδα με έδρα την πόλη του Αννόβερου στην Κάτω Σαξονία. Η Αννόβερο 96 αγωνίζεται στην Μπούντεσλιγκα, την κορυφαία κατηγορία του γερμανικού ποδοσφαίρου.

 1896 : ίδρυση της ομάδας (στις 12 Απριλίου) υπό το όνομα Χαννόβερσερ ΦΚ 1913 : συγχώνευση με την ΜΦ Χαννόβερα 1898 Χαννόβερ και δημιουργία της Χαννόβερσερ ΣΦ 1896 1959 : 1η συμμετοχή σε Ευρωπαϊκό Κύπελλο (Κύπελλο Κυπελλούχων) (σεζόν 1959/60) 2009 : Μετά τον θάνατο του Ρόμπερτ Ένκε, η ομάδα αποσύρει την φανέλα με τον αριθμό 1 προς τιμήν του. Πρωταθλήτρια Γερμανίας: 1938, 1954 DFB-Pokal: 1991–92 – το Κύπελλο Γερμανίας είχε για πολύ καιρό γίνει "υπόθεση των συλλόγων της Μπούντεσλιγκα (της πρώτης κατηγορίας): Η κατάκτησή του από το Αννόβερο το 1992 έκανε την ομάδα την μοναδική που να μην ανήκει σε αυτή την κατηγορία και να έχει κατακτήσει αυτό τον τίτλο από το σχηματισμό των επαγγελματικών κατηγοριών το 1963. 2. Bundesliga: 1986–87, 2001–02 Südkreisliga: 1921 Gauliga Niedersachsen: 1935, 1938 Gauliga Niedersachsen-Süd: 1940, 1941 Oberliga Nord: 1954 2. Bundesliga-Nord: 1975 Regionalliga Nord: 1997, 1998 Ερασιτεχνικό Πρωτάθλημα Γερμανίας: 1960, 1964, 1965 Δευτεραθλητές της Μπούντεσλιγκα U-17: 1994, 1995 Πρωταθλητές της Μπούντεσλιγκα U-19 Βόρεια/Βορειοανατολικά: 2004 Η Αννόβερο 96 αγωνίζεται στο AWD-Arena, χτισμένο το 1954 ως "Νιντερσάξενσταντιον", που πλέον έχει χωρητικότητα 49000 θέσεων. Στη διάρκεια του Παγκοσμίου Κυπέλλου 2006 στο γήπεδο έλαβαν χώρα τέσσερεις αγώνες της φάσης των ομίλων και ένας αγώνας της φάσης των 16. Στο γήπεδο επίσης έλαβαν χώρα αγώνες του Παγκοσμίου Κυπέλλου 1974 και του Ευρωπαϊκού Πρωταθλήματος 1988. Ως την 1η Ιουλίου 2011 Σημείωση: Οι σημαίες αφορούν την εθνική ομάδα, σύμφωνα με τους κανόνες επιλεξιμότητας της FIFA. Οι παίκτες μπορεί να κατέχουν περισσότερες ιθαγένειες εκτός FIFA. (Αγγλικά) Επίσημη ιστοσελίδα AWD Arena Αρχειοθετήθηκε 2006-03-24 στο Wayback Machine.
Βυσεσλάβα του Κιέβου

Η Βυσεσλάβα, ρωσ. Вышеслава Святославна (π. 1047; - μετά το 1089) από τον Οίκο των Ρουρικιδών ήταν κόρη του μεγάλου πρίγκιπα του Κιέβου και με τον γάμο της έγινε δούκισσα, μετά βασίλισσα, της Πολωνίας.

 Ήταν η μόνη κόρη του Σβιατοσλάβ Β΄ μεγάλου πρίγκιπα του Κιέβου και της Κελικίας/Καικιλίας. Παντρεύτηκε ως το 1069 τον Μπολέσλαφ Β΄ του Γενναιόδωρου, δούκα, μετά βασιλιά, της Πολωνίας και είχε τέκνο: Μιέσκο π.1069-1089, πρίγκιπας της Κρακοβίας. Nicholas Baumgarten (1927), p. 20, citing Sommersberg, Selisiacorum Rerum Scriptores, vol. V, cap. 1, pp. 650-651; Monumenta Poloniae Historica, vol. IV, cap. 10; Tatyszczew, vol. III, p. 119, and Linniczenko, Relations mutuelles de Russie et de Pologne, pag. 53.